I Gosos 
(in onore di Santa Margherita d’Antiochia a Siliqua)

A Siliqua illuminau adi
in su 48 una stella
agiuda s'umanidadi,
Margherita martiri bella.

1.
Su millenoiscentus, scieus,
de settembre in su mesi
po si festegiai si uneus,
Siliqua compatta sesi
siada a is duas o a is tresi 
adora sa santa novella

2.
Su 58millesettiscentus
un'atra borta sesi stada, 
Margherita prena de turmentus, 
in su propriu logu festeggiada 
de settembre sa data fissada 
esti scrittu in sa tua cartella

3.
De Antiochia sa cittadi
chi se nascita e casigada,
babbu tu puniu t’adi
ca cun Deus festa arruolada,
a issu sempri ti sesi invocada 
commenti a vigili sentinella

4.
Orfanedda de pitticca edadi
a una dida fiasta affidada; 
a Deusu fattu connosci t'adi
ca po tui fiada sa vera strada
cun veru riguardu ti trattada 
cun devozioni e cautella

5.
De Adesiu, babbu paganu
sesi stetia abbandonada
su 150 de s'annu
candu a su mundu sesi arribbada 
sesi stettia incadenada
cun cadena de grussa anella

6.
Olibriu, innamorau, 
ti domanda po isposa, 
ti boliada a su costau
che prenda valorosa
essendi tui religiosa
du naras s' amori cancella

7.
De s' Acqua Frira su casteddu 
sa cresia tua è fabbricada
in peis de su montisceddu
de Ugolinu zona nominada; 
cun su casteddu a issu dedicada 
tenendi puru sa dommu in sa sella

8.
Adrianu ingrattu imperadori 
poni fini a su tu destinu
a 15 annus in su melus frori
ti fadidi fragelai in dunu stanzinu 
ma tu, tenendi Cristu in sinu 
ti bolas in celu santa turturella